/* KOM/2010/0601 v konečnom znení */ POZMEŇUJÚCI NÁVRH Č. 3 K NÁVRHU VŠEOBECNÉHO ROZPOČTU NA ROK 2011 VÝKAZ PRÍJMOV A VÝDAVKOV PODĽA ODDIELOV Oddiel III – Komisia





[pic] | EURÓPSKA KOMISIA | Brusel, 20.10.2010 KOM(2010) 601 v konečnom znení POZMEŇUJÚCI NÁVRH Č. 3 K NÁVRHU VŠEOBECNÉHO ROZPOČTU NA ROK 2011 VÝKAZ PRÍJMOV A VÝDAVKOV PODĽA ODDIELOVOddiel III – Komisia POZMEŇUJÚCI NÁVRH Č. 3 K NÁVRHU VŠEOBECNÉHO ROZPOČTU NA ROK 2011 VÝKAZ PRÍJMOV A VÝDAVKOV PODĽA ODDIELOVOddiel III – Komisia So zreteľom na: - Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, - návrh všeobecného rozpočtu Európskej únie na rozpočtový rok 2011 predložený Komisiou 15. júna 2010, - návrh pozmeňujúceho návrhu č. 1/2011[2], - návrh pozmeňujúceho návrhu č. 2/2011[3], Európska komisia týmto rozpočtovému orgánu predkladá pozmeňujúci návrh č. 3 k návrhu rozpočtu na rok 2011 z dôvodov uvedených v dôvodovej správe. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú k dispozícii na webovej stránke EUR-Lex ( http://eur-lex.europa.eu/budget/www/index-en.htm ). Anglické znenie zmien v tomto výkaze podľa oddielov je pre informáciu pripojené ako príloha k rozpočtu. OBSAH 1. Úvod 5 2. Ochrana a riadenie prírodných zdrojov 5 2.1 Úvod 5 2.2 Súhrnná tabuľka 6 2.3 Výdavky EPZF (výdavky súvisiace s trhom a priame platby) 6 2.3.1 Celkový prehľad 6 2.3.2 Podrobné poznámky 6 2.4 Medzinárodné dohody o rybolove 9 2.5 Zmeny v nomenklatúre a rozpočtové poznámky 10 3. Európsky plán na oživenie hospodárstva (EERP) 10 4. Súhrnná tabuľka podľa okruhov finančného rámca 11 1. Úvod Pozmeňujúci návrh č. 3 (PN č. 3) k návrhu rozpočtu na rok 2011 (NR 2011) sa týka: - aktualizácie odhadovaných potrieb poľnohospodárskych výdavkov riadok po riadku. Okrem zmeny faktorov trhu PN zahŕňa aj legislatívne rozhodnutia prijaté v poľnohospodárskom sektore od vypracovania NR 2011, revidované odhady potrieb určitých priamych platieb, ako aj akékoľvek návrhy, ktoré by mali nadobudnúť účinnosť v priebehu nasledujúceho rozpočtového roka. Viazané a platobné rozpočtové prostriedky sa znížili o 346 miliónov EUR, - aktualizácie stavu v prípade medzinárodných dohôd o rybolove, v dôsledku ktorej sa viazané rozpočtové prostriedky znížili o 1 milión EUR, - vytvorenia novej rozpočtovej položky 32 04 14 04 – Projekty v oblasti energetiky na pomoc hospodárskej obnove – Iniciatívy na podporu energetickej účinnosti a obnoviteľných zdrojov energie. 2. Ochrana a riadenie prírodných zdrojov 2.1 Úvod Pozmeňujúci návrh č. 3 sa zasiela rozpočtovému orgánu v súlade s článkom 314 Lisabonskej zmluvy, v ktorom sa stanovuje, že „Komisia môže návrh rozpočtu zmeniť a doplniť počas daného postupu až do zvolania Zmierovacieho výboru uvedeného v odseku 5“. PN je rovnako ako samotný NR založený na potrebách Spoločenstva ako celku. Je potrebné zdôrazniť, že tieto rozpočtové prostriedky sa majú chápať ako prognóza a nie ako cieľ výdavkov. Skutočné výdavky budú závisieť najmä od skutočných podmienok na trhu, od skutočného výmenného kurzu euro – dolár a od tempa platieb členských štátov. V súlade s právnym základom, bez ohľadu na sumu, ktorú je členský štát povinný zaplatiť v súlade s predpismi – v rámci limitov stanovených finančným rámcom – budú uhradené v plnej výške. Na účely objasnenia a transparentnosti sa niektoré rozpočtové poznámky aktualizovali. Podľa tohto PN č. 3 sa celkové rozpočtové prostriedky v okruhu 2 odhadujú na 59 139 miliónov EUR, čím vzniká rezerva vo výške 1 199 miliónov EUR vo viazaných rozpočtových prostriedkoch pod zodpovedajúcim stropom finančného rámca. Viazané rozpočtové prostriedky na poľnohospodárske výdavky (vrátane veterinárnych výdavkov a výdavkov na rybolov financovaných v rámci EPZF) dosahujú výšku 43 401 miliónov EUR, čo je zníženie o 346 miliónov EUR v porovnaní s NR 2011, čo možno vysvetliť najmä tým, že pripísané príjmy prijaté v roku 2010 boli vyššie, ako sa očakávalo, a priaznivou situáciou na poľnohospodárskych trhoch. Platobné rozpočtové prostriedky EPZF sa znížili o tú istú sumu, aby sa dosiahol súčet 43 311 milióna EUR. Pokiaľ ide o medzinárodné dohody o rybolove, v PN sa navrhuje veľmi malá úprava viazaných rozpočtových prostriedkov o 1 milión EUR. 2.2 Súhrnná tabuľka NR 2011 | PN č. 3/2011 | Rozdiel | V miliónoch EUR | (a) | (b) | (c)=(b)-(a) | VRP | PRP | VRP | PRP | VRP | PRP | Strop finančného rámca | 60 338 | 60 338 | 0 | rezerva | 851,8 | 1 199,0 | +347,2 | Celkové rozpočtové prostriedky v okruhu 2 | 59 486,2 | 58 135,7 | 59 139,0 | 57 789,5 | -347,2 | -346,2 | z toho: | Poľnohospodárske výdavky (výdavky súvisiace s trhom a priame platby)[4] | 43 747,4 | 43 656,8 | 43 401,2 | 43 310,6 | -346,2 | -346,2 | Medzinárodný rybolov a morské právo | 154,8 | 159,4 | 153,8 | 159,4 | -1,0 | 0,0 | 2.3 Výdavky EPZF (výdavky súvisiace s trhom a priame platby) 2.3.1 Celkový prehľad Účelom PN č. 3 je zabezpečiť, aby rozpočet pre poľnohospodárstvo bol založený na najaktuálnejších hospodárskych údajoch a legislatívnom rámci. Do septembra má Komisia k dispozícii prvé údaje o úrovni produkcie (žatva) za rok 2010, ktoré tvoria základ pre akýkoľvek spoľahlivý odhad rozpočtových potrieb na rok 2011. Komisia rovnako ako v minulosti dôkladne preskúmala všetky svoje odhady poľnohospodárskych výdavkov riadok po riadku. Okrem zohľadnenia faktorov trhu tento PN č. 3 zahŕňa aj akékoľvek legislatívne rozhodnutia prijaté v sektore poľnohospodárstva od vypracovania NR, ako aj návrhy predložené Komisiou. Rozpočtové prostriedky EPZF sa znížili o 346 miliónov EUR. Je to najmä v dôsledku nižších potrieb v kapitole 05 02 Opatrenia na poľnohospodárskych trhoch (- 136 miliónov EUR) a úpravy úrovne pripísaných príjmov EPZF, ktoré sú k dispozícii v roku 2011. Po prvé, ďalšie pripísané príjmy prijaté v roku 2010 vo výške 210 miliónov EUR sa prenesú z roku 2010 do roku 2011. Po druhé, Komisia očakáva určité zvýšenie pripísaných príjmov vytvorených v roku 2011 (+ 19 miliónov EUR), aby celkové zvýšenie dostupných pripísaných príjmov bolo 229 miliónov EUR. V dôsledku toho celkové viazané rozpočtové prostriedky potrebné na poľnohospodárske výdavky financované z EPZF sú 43 401 miliónov EUR, čo je menej ako v NR 2011 (- 46 miliónov EUR), čím teraz vzniká rezerva v rámci podstropu EPZF vo výške 1 065 miliónov EUR. Nová rezerva pre okruh 2 je celkove 1 199 miliónov EUR. 2.3.2 Podrobné poznámky 05 02 Intervenčné opatrenia na poľnohospodárskych trhoch (rozpočtové prostriedky – 365 miliónov EUR) Potreby v návrhu rozpočtu: 3 591 miliónov EUR Rozpočtové prostriedky požadované v návrhu rozpočtu: 3 491 miliónov EUR Odhadované pripísané príjmy k dispozícii v roku 2011 v návrhu rozpočtu: 100 miliónov EUR Potreby po pozmeňujúcom návrhu: 3 455 miliónov EUR Rozpočtové prostriedky požadované po pozmeňujúco m návrhu: 3 155 miliónov EUR Odhadované pripísané príjmy k dispozícii v roku 2011 po pozmeňujúcom návrhu: 3 00 miliónov EUR Hypotézy tvoriace základ tohto PN č. 3 v prípade väčšiny poľnohospodárskych trhov potvrdzujú väčšinou hodnotenie v čase NR 2011 vo všeobecnosti s priaznivými vyhliadkami na väčšine poľnohospodárskych trhov. Úpravy navrhnuté v tomto PN č. 3 sú väčšinou technickej povahy, ale odrážajú aj zlepšenú situáciu na trhu v prípade dvoch kľúčových sektorov: obilnín a mlieka. Pokiaľ ide o obilniny, kým v NR 2011 sa očakávali vyššie výdavky na opatrenia na trhu, v PN č. 3 sa uvádza určité zníženie, keďže zlepšené vyhliadky na trhu umožňujú znížiť verejné zásoby rýchlejšie, ako sa pôvodne očakávalo. Pozitívny vývoj na trhoch s mliekom, ktorým sa vyznačoval NR Komisie na rok 2011 pre toto odvetvie, stále prevláda a najnovšia situácia na trhu svedčí aj o nižších intervenčných zásobách, čo vedie k zníženiu požiadavky na rozpočtové prostriedky. Celkové potreby týkajúce sa intervenčných opatrení na poľnohospodárskych trhoch sa znížili o 136 miliónov EUR v porovnaní s NR. Okrem toho sa odhaduje, že pre kapitolu 05 02 budú k dispozícii ďalšie pripísané príjmy vo výške 200 miliónov EUR. Najdôležitejšie úpravy sú stručne vysvetlené ďalej v texte; tabuľka s úplným súborom úprav (na úrovni článkov) je uvedená na konci tohto oddielu. Pokiaľ ide o obilniny , po rekordnej úrode v rokoch 2008/2009 a pomerne vysokej produkcii v rokoch 2009/2010 sa očakáva, že produkcia EÚ v rokoch 2010/2011 sa vráti späť na priemernejšiu úroveň. Najnovšie prognózy vývoja trhu poukazujú na nepretržité zvyšovanie cien, a to na vnútornom aj svetovom trhu. V PN č. 3 sa v prípade intervenčných opatrení navrhuje zníženie o 108 miliónov EUR v porovnaní s NR 2011, v čom sa odzrkadľuje pozitívnejší vývoj verejných zásob EÚ. V skutočnosti sa očakáva, že takmer všetky množstvá, ktoré sú v súčasnosti vo verejnom sklade, absorbujú voľné trhy alebo sa absorbujú v schéme v prospech najviac odkázaných ľudí. Pokiaľ ide o ovocie a zeleninu , hoci sú potreby trochu obmedzené (- 24,2 milióna EUR) po aktualizovanom posúdení skutočného využívania opatrenia v prospech organizácií výrobcov a stavu neuhradených platieb za predchádzajúce opatrenia, navrhnuté rozpočtové prostriedky sú značne nižšie, ako v NR 2011. V skutočnosti sa navrhuje znížiť rozpočtové prostriedky požadované pre prevádzkové prostriedky pre organizácie výrobcov (rozpočtová položka 05 02 08 03) o 226 miliónov EUR, pričom v sume 200 miliónov EUR z tejto sumy sa odrážajú aktualizované odhady príjmov pripísaných k uvedenej položke. Navrhuje sa zvýšiť rozpočtové prostriedky pre sušené krmivo (rozpočtová položka 05 02 11 01) o + 7 miliónov EUR, v čom sa odrážajú najnovšie údaje o výrobe. Pokiaľ ide o mlieko a mliečne výrobky, v NR 2011 sa odhaduje už očakávané pokračovanie pozitívneho vývoja na trhu, ktorý sa začal v posledných mesiacoch roka 2009. Vývoj počas roka 2010 doteraz podporuje pozitívny predpoklad, takže nedošlo k žiadnej významnej zmene v porovnaní s NR 2011. Aktualizované prognózy však poukazujú na výraznejšie zníženie verejných zásob masla a sušeného odstredeného mlieka (SMP), ako sa pôvodne očakávalo. Navrhuje sa, aby sa rozpočtové prostriedky na intervenčné opatrenia v prípade SMP (rozpočtová položka 05 02 12 02) znížili o 11 miliónov EUR a v prípade masla/smotany (rozpočtová položka 05 02 12 04) o 3 milióny EUR v porovnaní s NR 2011. Navrhuje sa, aby sa rozpočtové prostriedky pre sektor hovädzieho a teľacieho mäsa zvýšili o 11 miliónov EUR. Hlavným dôvodom sú vyššie výdavky súvisiace s vývoznými náhradami v prípade mäsa (+ 8 miliónov EUR) a v prípade živých zvierat (+ 2 milióny EUR) na základe najnovších dostupných údajov o vydaných vývozných licenciách. Okrem toho existuje malá ďalšia potreba (+ 1 milión EUR) na vyrovnanie neuhradených platieb súvisiacich s mimoriadnou podporou trhu (staré opatrenia súvisiace s BSE). V prípade článku 05 02 15 ( Bravčové mäso, vajcia a hydina, včelárstvo a ostatné živočíšne výrobky ) sa v PN navrhuje znížiť rozpočtové prostriedky o 7 miliónov EUR v porovnaní s NR 2011. Toto zníženie je čistým výsledkom ďalších potrieb v prípade včelárstva (+ 8 miliónov EUR), ako nedávno rozhodla Komisia, v prípade vývozných náhrad pri vývoze bravčového mäsa (+ 3 milióny EUR) spojených s neuhradenými platbami za osvedčenia, ktoré už boli vydané, ako aj v prípade vývozných náhrad pri vývoze vajec (+ 1 milión EUR) na základe aktualizovaných prognóz vývoja trhu. Najnovšie informácie o trhu však umožňujú znížiť rozpočtové prostriedky pre náhrady pri vývoze hydiny (- 19 miliónov EUR). 05 03 Priama pomoc (rozpočtové prostriedky + 19 miliónov EUR) Potreby v návrhu rozpočtu: 40 499 miliónov EUR Rozpočtové prostriedky požadované v návrhu rozpočtu: 39 911 miliónov EUR Odhadované pripísané príjmy k dispozícii v roku 2011 v návrhu rozpočtu: 588 miliónov EUR Potreby po pozmeňujúcom návrhu: 40 518 miliónov EUR Rozpočtové prostriedky požadované po pozmeňujúcom návrhu: 39 9 01 miliónov EUR Odhadované pripísané príjmy k dispozícii v roku 2011 po pozmeňujúcom návrhu: 617 miliónov EUR Rozpočtové prostriedky požadované pre túto kapitolu sú upravené smerom nahor o 19 miliónov EUR. Väčšina týchto zmien je v dôsledku upraveného odhadu potrieb pre režim jednotnej platby (SPS – Single Payment Scheme) v Španielsku. Väčšina ostatných zmien pochádza z presunov medzi položkami vo vnútri kapitoly, pričom väčšina je spojená s osobitnými podpornými opatreniami s účinkom v nulovej výške. Úpravy na úrovni článku Kód | Kapitola | NR | PN | rozdiel | Poznámky | ( v miliónoch EUR) | (v miliónoch EUR) | (v miliónoch EUR) | Opatrenia na poľnohospodárskych trhoch | 05 02 01 | Obilniny | 126,1 | 18,1 | -108,0 | Nižšia potreba pre intervenčné opatrenia po aktualizovaných prognózach vývoja trhu premenená do nižších intervenčných zásob. | 05 02 08 | Ovocie a zelenina | Nižšie potreby vyplývajúce z analýzy skutočných požiadaviek na prevádzkové prostriedky pre organizácie výrobcov (-26 miliónov EUR), mierne vyššie výdavky na RAL z predchádzajúcich opatrení (+ 1,8 milióna EUR) a vyššie príjmy pripísané k rozpočtovej položke 05 02 08 03 Prevádzkové prostriedky pre organizácie výrobcov (+ 200 miliónov EUR). | --- Rozpočtové prostriedky | 915,3 | 691,1 | -224,2 | --- Potreby | 1 015,3 | 991,1 | -24,2 | 05 02 09 | Výrobky vinohradnícko-vinárskeho sektora | 1 145,7 | 1 143,7 | -2,0 | Malé zníženie potrieb po získaní aktualizovaných informácií o skladovaní alkoholu. | 05 02 11 | Ďalšie rastlinné výrobky/opatrenia | 380,9 | 388,9 | +8,0 | Ďalšie potreby spojené so sušeným krmivom (+ 7 miliónov EUR) na základe najnovších informácií o výrobe a pre opatrenia POSEI (+ 1 milión EUR) po preskúmaní časti týkajúcej sa opatrení na trhu a časti týkajúcej sa priamej pomoci. | 05 02 12 | Mlieko a mliečne výrobky | 104,0 | 90,0 | -14,0 | Nižšie potreby v prípade intervenčných opatrení týkajúcich sa masla (- 3 milióny EUR) a sušeného odstredeného mlieka (-11 miliónov EUR) po aktualizovaných prognózach vývoja trhu premenené do nižších intervenčných zásob. | 05 02 13 | Hovädzie a teľacie mäso | 24,1 | 35,1 | +11,0 | Vyššie potreby v prípade vývozných náhrad pri vývoze hovädzieho a teľacieho mäsa (+ 8 miliónov EUR) a živých zvierat (+ 2 milióny EUR) na základe najnovších údajov o vydaných vývozných licenciách, ako aj malé zvýšenie na uhradenie RAL súvisiacich s mimoriadnymi podpornými opatreniami (+ 1 milión EUR). | 05 02 15 | Bravčové mäso, vajcia a hydina, včelárstvo a ďalšie živočíšne výrobky | 124,0 | 117,0 | -7,0 | Vyššie potreby v prípade opatrení v prospech včelárstva (+ 8 miliónov EUR), neuhradené platby za náhrady pri vývoze bravčového mäsa (+ 3 milióny EUR) a náhrady pri vývoze vajec (+ EUR 1 milión); nižšie potreby v prípade náhrad pri vývoze hydiny (- 19 miliónov EUR). | Priama pomoc | 05 03 01 | Oddelená priama pomoc | Pokiaľ ide o režim jednotnej platby (SPS – Single Payment Scheme), zmena potrieb o – 3 milióny EUR v dôsledku zníženia v prípade Spojeného kráľovstva (presun do článku 05 03 02 36 – Osobitný druh poľnohospodárskej výroby) a zvýšenie v prípade Španielska (zmena hypotézy o nedostatočnom čerpaní). Zníženia v prípade režimu jednotnej platby (SAPS) o – 31 miliónov EUR v dôsledku presunov týkajúcich sa Maďarska (do článku 05 03 01 05 – Osobitná podpora – článok 68) a Slovenska (do článku 05 03 01 03 – Platba za cukor). Okrem toho, tu došlo k zmene v pripísaných príjmoch pre SPS vo výške 29 miliónov EUR. | --- Rozpočtové prostriedky | 36 489,0 | 36 454,0 | -35,0 | --- Potreby | 37 077,0 | 37 071,0 | -6,0 | 05 03 02 | Iná priama pomoc | 3 422,0 | 3 447,0 | +25,0 | Menšie odchýlky vedúce k zvýšeniam a zníženiam sú v dôsledku: - presunu medzi rozpočtovými položkami: 05 03 02 36 (Osobitný druh poľnohospodárskej výroby) a 05 03 02 44 (Osobitná podpora – článok 68), - zmeny hypotézy o nedostatočnom čerpaní: 05 03 02 05 (Osivo); 05 03 02 39 (Dodatočné čiastky pre cukor); 05 03 02 43 (Prechodné platby na mäkké ovocie), - úpravy položiek POSEI (05 03 02 - 50 a 05 03 02 52), aby sa zohľadnili čerstvé informácie z plánov, ktoré predložili členské štáty. | 2.4 Medzinárodné dohody o rybolove Komisia preskúmala najnovšie dostupné informácie o dohodách o rybolove a navrhuje znížiť viazané rozpočtové prostriedky v prípade rozpočtového článku 11 03 01 o 1 milión EUR (upravené odhady ďalších výlovov). 2.5 Zmeny v nomenklatúre a rozpočtové poznámky Aktualizovali sa rozpočtové poznámky k týmto kapitolám, článkom a položkám (vysvetlenie v zátvorkách): Kapitola 05 02 – Intervencie na poľnohospodárskych trhoch (údaje o pripísaných príjmoch) Článok 05 02 16 01 – Fond na reštrukturalizáciu v sektore cukru (údaje o pripísaných príjmoch) Kapitola 05 03 – Priama pomoc (údaje o pripísaných príjmoch) Položka 6 7 0 1 – Vyrovnanie účtov EPZF – Pripísané príjmy (údaje o pripísaných príjmoch) Položka 6 7 0 2 – Nezrovnalosti v rámci EPZF – Pripísané príjmy (údaje o pripísaných príjmoch) Položka 6 7 0 3 – Dodatočné odvody od výrobcov mlieka – Pripísané príjmy (údaje o pripísaných príjmoch) Položka 6 8 0 1 – Dočasné finančné prostriedky na reštrukturalizáciu – Pripísané príjmy (údaje o pripísaných príjmoch) 3. EURÓPSKY PLÁN NA OžIVENIE HOSPODÁRSTVA (EERP) V máji 2010 Komisia navrhla zmenu a doplnenie nariadenia (ES) č. 663/2009 s cieľom využiť neviazané finančné prostriedky v rámci kapitoly II nariadenia o EERP na vytvorenie jednoúčelového finančného nástroja na podporu energetickej účinnosti a iniciatív zameraných na obnoviteľné zdroje energie. Finančný nástroj podporuje rozvoj financovateľných projektov zameraných na energetickú účinnosť a obnoviteľné zdroje energie a uľahčuje financovanie investícií do energetickej účinnosti a obnoviteľných zdrojov energie, najmä v mestskom prostredí. Aby sa podporil veľký počet decentralizovaných investícií, príjemcami budú obecné, miestne a regionálne orgány. V súlade s nariadením o EERP by sa nástroj mal obmedziť na financovanie opatrení, ktoré majú rýchly, merateľný a trvalo udržateľný dosah na hospodársku obnovu v rámci EÚ, zvýšenú energetickú bezpečnosť a zníženie emisií skleníkových plynov. Tento návrh je úplne v súlade s vyhlásením Komisie uvedeným v odôvodnení 7 nariadenia o EERP, v ktorom uvádza svoj zámer navrhnúť opatrenia umožňujúce prerozdelenie neviazaných finančných prostriedkov na financovanie projektov v oblasti energetickej účinnosti a energie z obnoviteľných zdrojov. Navrhnuté pozmeňujúce nariadenie v súčasnosti posudzuje Európsky parlament a Rada. Komisia preto navrhuje vytvoriť novú rozpočtovú položku 32 04 14 04 – Projekty v oblasti energetiky na pomoc hospodárskej obnove – Iniciatívy na podporu energetickej účinnosti a obnoviteľných zdrojov energie. Rozpočtová položka je vytvorená v rámci novej kapitoly 32 „Energetika“. Vytvorenie rovnakej rozpočtovej položky sa navrhuje v opravnom rozpočte 10/2010 v rámci kapitoly 6 „Energetika a doprava“ ako položky 06 04 14 04. 4. SÚHRNNÁ TABUľKA PODľA OKRUHOV FINANčNÉHO RÁMCA Finančný rámec Výdavková kapitola/podkapitola | Finančný rámec na rok 2011 | Návrh rozpočtu na rok 2011 + PN 1-2/2011 | PN 3/2011 | Návrh rozpočtu na rok 2011 + PN 1-3/2011 | 1a. Konkurencieschopnosť pre rast a zamestnanosť | 12 987 000 000 | 13 438 076 270 | 12 110 938 170 | 13 438 076 270 | 12 110 938 170 | 1b. Súdržnosť pre rast a zamestnanosť | 50 987 000 000 | 50 970 093 784 | 42 540 796 740 | 50 970 093 784 | 42 540 796 740 | Spolu | 63 974 000 000 | 64 408 170 054 | 54 651 734 910 | 64 408 170 054 | 54 651 734 910 | Rezerva[5] | 65 829 946 | 65 829 946 | 2. OCHRANA A SPRÁVA PRÍRODNÝCH ZDROJOV | z toho výdavky súvisiace s trhom a priame platby | 47 617 000 000 | 43 747 401 900 | 43 656 761 358 | -346 200 000 | -346 200 000 | 43 401 201 900 | 43 310 561 358 | Spolu | 60 338 000 000 | 59 486 248 389 | 58 135 685 296 | -347 200 000 | -346 200 000 | 59 139 048 389 | 57 789 485 296 | Rezerva | 851 751 611 | 1198 351 611 | 3. OBČIANSTVO, SLOBODA, BEZPEČNOSŤ A SPRAVODLIVOSŤ | 3a. Sloboda, bezpečnosť a spravodlivosť | 1 206 000 000 | 1 135 252 740 | 853 125 740 | 1 135 804 740 | 853 125 740 | 3b. Občianstvo | 683 000 000 | 667 817 000 | 638 979 000 | 667 817 000 | 638 979 000 | Spolu | 1 889 000 000 | 1 803 069 740 | 1 492 104 740 | 1 803 621 740 | 1 492 104 740 | Rezerva | 85 378 260 | 85 378 260 | 4. EÚ AKO GLOBÁLNY AKTÉR[6] | 8 430 000 000 | 8 613 529 377 | 7 601 763 867 | 8 613 529 377 | 7 601 763 867 | Rezerva | 70 330 623 | 70 330 623 | 5. ADMINISTRATÍVA[7] | 8 334 000 000 | 8 289 835 688 | 8 290 890 688 | 8 289 835 688 | 8 290 890 688 | Rezerva | 126 164 312 | 126 164 312 | SPOLU | 142 965 000 000 | 134 280 000 000 | 142 601 405 248 | 130 172 179 501 | -347 200 000 | -346 200 000 | 142 254 205 248 | 129 825 979 501 | Rezerva | 1 199 454 752 | 4 392 820 499 | 1 546 654 752 | 4 739 020 499 | [1] Ú. v. ES L 248, 16. 9. 2002, s. 1. [2] SEK (2010) 1064. [3] SEK (2010) 1199. [4] Výdavky Európskeho poľnohospodárskeho záručného fondu (EPZF), vrátane 30 miliónov EUR v rámci kapitoly 11 Rybné hospodárstvo a námorné záležitosti a 342,9 miliónov EUR v rámci kapitoly 17 Zdravie a ochrana spotrebiteľa. [5] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci okruhu 1a (500 miliónov EUR). [6] V rezerve na rok 2011 pre okruh 4 nie sú zohľadnené rozpočtové prostriedky týkajúce sa rezervy na pomoc v prípade mimoriadnych udalostí (253,9 milióna EUR). [7] Vo výpočte rezervy v rámci stropu okruhu 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 82 miliónov EUR na príspevky zamestnancov do systému dôchodkového zabezpečenia.